Pályázati kiírás

Az Eötvös Loránd Tudományegyetem Állam- és Jogtudományi Kar Hallgatói Önkormányzatának hivatalos lapja, a Jurátus az alábbi szerkesztőségi pozíciók betöltésére pályázatot ír ki:

* szerző;
* olvasószerkesztő;
* fotós;
* tördelő;
* PR és hirdetésszervező;
* videóbloghoz:
  + rendező,
  + operatőr,
  + vágó,
  + riporter/bemondó.

**Általános pályázati feltételek** (minden pozíció esetében teljesíteni kell):

* a pályázó az ELTE ÁJTK aktív hallgatói jogviszonnyal rendelkező hallgatója;
* a pályázati űrlap kitöltése;
* a pályázó amerikai típusú önéletrajzának csatolása.

**Különös pályázati feltételek** (a pozíciónak megfelelő feltételek teljesítése szükséges):

* **Szerző**: összesen két 3000-6000 karakter hosszúságú cikk az alábbi témákról:

1. vizsgaidőszak,
2. szabadon választott aktuális téma.

* **Olvasószerkesztő**: egy megadott szöveg helyesírási hibáinak kijavítása. A kijavítandó szöveget az [info.juratus@gmail.com](mailto:info.juratus@gmail.com) e-mail címre küldött, pályázási szándékot tartalmazó e-mail esetében személyesen küldjük el.
* **Fotós**: minimum két kép „egyetemi élet” témában.
* **Tördelő**: A/4-es, pdf formátumú fiktív borítóterv készítése a Jurátus féléves számához.
* **PR és hirdetésszervező**: további pályázati feltétel nincs.
* **Videóblog bármely pozíciójára**: rövid (maximum négyperces) videó „a joghallgató” témában.

**A pályázatok leadási határideje:** 2016. február 28. (A videóblog valamely pozíciójára való jelentkezés esetében kérésre további időt tudunk biztosítani.)

**A pályázatok leadásának módja:** e-mailben, a szükséges pályázati anyagok csatolásával az [info.juartus@gmail.com](mailto:info.juartus@gmail.com) címre.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ottóffy Zsófia

főszerkesztő

Budapest, 2016. február 19.